BBC Hausa - News - Shugaban Venezuela Chavez zai kara da Capriles
Shugaban Venezuela Chavez zai kara da Capriles
An sabunta: 1 ga Oktoba, 2012 - An wallafa a 07:55 GMT
Shavez da Capriles
Mutane sama da dubu dari ne suka yi taron gangami a babban birnin Venezuela, Caracas don nuna goyon bayansu ga Henrique Capriles wanda za su kara da Shugaban kasar Hugo Chavez a zaben da za a yi mako mai zuwa.
Mr Capriles dai ya soki Mr Chavez kan abin da ya kira rashin cika alkawarurruka a shekaru goma sha hudu da yayi a kan karagar mulki.
Duka bangarorin biyu dai sun yi gangami, amma dai yakin neman zabe na cike da rikici inda aka kashe wasu masu marawa 'yan adawar baya su uku.
Shugaban kasar venezuela Hugo Chavez ya ce ba zai yiwu ya fadi zabe ba. kuma yayi alkawarin zai ci gaba da irin mulkinsa na gurguzu.
Henrique Capriles wanda zai kara da shugaban kasar shavez yayi nasa gangamin a babban birnin Venezuela, Caracas.
Capriles ya yi alkawarin cewa rikici zai gushe kuma shi zai yi nasara a zaben shugaban kasar da za ayi.
Chavez ya koma Venezuela bayan an yi masa tiyata
12 Mayu, 2012
Venezuela za ta rage cinkoso a gidajen yari
1 Agusta, 2011
Shugaba Hugo Chavez zai koma Cuba
16 Yuli, 2011